ચોરીના બનાવ અંગે મળતી માહિતી અનુસાર મૂળત: યુપીના વિનોદ રામદરસ સહાની વિજલપોરમાં ગાંધીસ્મૃતિ ફાટક નજીક આવેલા સાંઈ બંગ્લોઝમાં રહે છે. તેઓ કલરકામનો ધંધો કરે છે. રક્ષાબંધનનો તહેવાર હોવાથી વિનોદ તેમના પરિવાર સાથે સુરત બહેનના ઘરે ગયા હતા અને રાત્રિરોકાણ પણ ત્યાં કર્યું હતું. વિનોદભાઈનો ભાઈ તેમના સાંઈ બંગ્લોઝના નિવાસસ્થાને રોકાઈ ગયો હતો. તેમનો ભાઈ બંગલાના પહેલા માળ ઉપર રાત્રિના સમયે સુઈ ગયો હતો.